MUNICIPIUL CRAIOVA

CONSILIUL LOCAL AL MUNICIPIULUI CRAIOVA
  HOTĂRÂREA NR.205
privind aprobarea contractului de concesiune având ca obiect terenul care aparţine domeniului public al municipiului Craiova, situat în str.Caracal, nr.132, în vederea realizării obiectivului „construire de locuinţe colective cu regim mare de înălţime destinate cumpărării”
         Consiliul Local al Municipiului Craiova, întrunit în şedinţa extraordinară din data de 09.05.2014.

         Având în vedere raportul nr.66431/2014 întocmit de Direcţia Patrimoniu prin care se propune aprobarea contractului de concesiune având ca obiect terenul care aparţine domeniului public al municipiului Craiova, situat în str.Caracal, nr.132, în vederea realizării obiectivului „construire de locuinţe colective cu regim mare de înălţime destinate cumpărării” şi rapoartele comisiilor de specialitate ale Consiliului Local al Municipiului Craiova nr.95, 96, 98, 99 şi 103/2014;


În conformitate cu prevederile Ordonanţei de Urgenţă a Guvernului nr.54/2006, modificată, privind regimul contractelor de concesiune de bunuri proprietate publică coroborate cu prevedrile Hotărârii Guvernului nr.168/2007,  Legii nr.50/1991 republicată, cu modificările şi completările ulterioare, privind autorizarea executării lucrărilor de construcţii, art.858-873 din Cod Civil, art.141 din Ordonanţa Guvernului nr.92/2003 privind Codul de Procedură Fiscală, republicată, cu modificările şi completările ulterioare, Legii nr.571/2003 privind Codul fiscal, cu modificările şi completările ulterioare;

În temeiul art.36 alin.2 lit.c coroborat cu alin.5 lit.a, art.45 alin.3, art.123 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă contractul de concesiune având ca obiect terenul care aparţine domeniului public al municipiului Craiova, în suprafaţă de 67511 mp., înscris în Cartea Funciară cu numărul cadastral 214726, situat în str.Caracal, nr.132, în vederea realizării obiectivului „construire de locuinţe colective cu regim mare de înălţime destinate cumpărării”, prevăzut în anexa care face parte integrantă din prezenta hotărâre.
  Art.2. Se împuterniceşte Primarul Municipiului Craiova să semneze contractul de concesiune prevăzut la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

